Document ID: 21979A1113(01)

Reference:
EUR-Lex - 21979A1113(01) - FI
Avis juridique important
|
21979A1113(01)
Valtiosta toiseen tapahtuvaa ilman epäpuhtauksien kaukokulkeutumista koskeva yleissopimus - Valtiosta toiseen tapahtuvaa ilman epäpuhtauksien kaukokulkeutumista koskeva päätöslauselma
Virallinen lehti nro L 171 , 27/06/1981 s. 0013 - 0024 Suomenk. erityispainos Alue 15 Nide 3 s. 0129  Ruotsink. erityispainos Alue 15 Nide 3 s. 0129  Espanjank. erityispainos: Luku 15 Nide 3 s. 0053  Portugalink. erityispainos: Luku 15 Nide 3 s. 0053
YLEISSOPIMUS Valtiosta toiseen tapahtuvaa ilman epäpuhtauksienkaukokulkeutumista koskevaPARTERNA I DENNA KONVENTIONTÄMÄN YLEISSOPIMUKSEN SOPIMUSPUOLET,PÄÄTTÄEN edistää kanssakäymistä ja yhteistyötä ympäristönsuojelun alalla,TIETOISINA Yhdistyneiden Kansakuntien Euroopan talouskomission toiminnasta tämän kanssakäymisen ja yhteistyön lujittamiseksi erityisesti ilman pilaantumisen alalla, mukaan luettuna myös valtiosta toiseen tapahtuva ilman epäpuhtauksien kaukokulkeutuminen,TUNNUSTAEN Euroopan talouskomission panoksen Euroopan turvallisuus- ja yhteistyökonferenssin päätösasiakirjan asianmukaisten määräysten toteuttamisessa kansainvälisellä tasolla,TIETOISINA Euroopan turvallisuus- ja yhteistyökonferenssin päätösasiakirjan ympäristönsuojelua koskevassa luvussa tarkoitetusta yhteistyön tarpeesta ilman pilaantumisen ja sen vaikutusten torjumiseksi, mukaan luettuna ilman epäpuhtauksien kaukokulkeutuminen, sekä viittauksesta tätä koskevan laajamittaisen tarkkailu- ja arviointiohjelman kehittämiseen kansainvälisen yhteistyön avulla, alkaen rikkidioksidista ja ottaen huomioon mahdollisuuden laajentaa ohjelmaa muihin epäpuhtauksiin,OTTAEN HUOMIOON Yhdistyneiden Kansakuntien ympäristönsuojelukonferenssin julkilausuman asianomaiset kohdat ja erityisesti sen 21 periaatteen, joka ilmaisee yhteisen vakaumuksen siitä, että kaikilla valtioilla Yhdistyneiden Kansakuntien peruskirjan sekä kansainvälisen oikeuden periaatteiden mukaisesti on oikeus hyödyntää luonnonvaransa oman ympäristöpolitiikkansa mukaisesti ja vastuu varmistaa, ettei mikään toiminta niiden lainkäyttövallan piirissä tai niiden valvonnassa aiheuta ympäristövaurioita muissa valtioissa tai alueilla, jotka ovat niiden lainkäyttövallan ulkopuolella,TIETOISINA ilman pilaantumisen mahdollisista lyhyen ja pitkän aikavälin haitallisista vaikutuksista mukaan luettuna myös valtiosta toiseen tapahtuva ilman epäpuhtauksien kaukokulkeutuminen,HUOLESTUNEINA siitä, että ilman epäpuhtauksia tuottavien päästöjen määrän ennustettu kasvu sopimuspuolten alueella saattaa lisätä tällaisia haittavaikutuksia,TUNNUSTAEN tarpeen tutkia epäpuhtauksien kaukokulkeutumisen vaikutuksia sekä todettujen ongelmien ratkaisumahdollisuuksia,TODETEN halukkuutensa lujittaa kansainvälistä yhteistyötä asianmukaisten kansallisten ohjelmien kehittämiseksi tietojenvaihdon, neuvotteluiden, tutkimustyön ja tarkkailun avulla sekä yhtenäistää kansallisia toimia ilman pilaantumisen torjumiseksi, mukaan luettuna valtiosta toiseen tapahtuva ilman epäpuhtauksien kaukokulkeutuminen,OVAT SOPINEET SEURAAVASTA: Määritelmät 1 artikla Tässä yleissopimuksessa:a) "ilman pilaantuminen" tarkoittaa aineiden tai energian välitöntä tai välillistä päästämistä ihmisen toimin ilmaan siten, että siitä aiheutuu haitallisia vaikutuksia, kuten vaaraa ihmisen terveydelle, vahinkoa elollisille luonnonvaroille, eliöyhteisöille tai aineelliselle omaisuudelle tai ympäristön virkistys- tai muiden laillisten käyttömahdollisuuksien vähenemistä tai estymistä; käsitteellä "ilman epäpuhtaus" on vastaava merkitys;b) "valtiosta toiseen tapahtuva ilman epäpuhtauksien kaukokulkeutuminen" tarkoittaa pilaantumista, joka fyysisesti on kokonaan tai osittain peräisin tietyn valtion kansallisen lainkäyttövallan alueelta ja jonka haitalliset vaikutukset ulottuvat toisen valtion lainkäyttövallan alueelle niin kauas, ettei yksittäisten päästölähteiden tai -lähderyhmien vaikutuksia voi erottaa toisistaan.Perusperiaatteet 2 artikla Sopimuspuolet ovat vakaasti päättäneet, ottaen asiaa koskevat tosiasiat ja ongelmat tarkoin huomioon, suojella ihmistä ja ihmisen elinympäristöä ilman pilaantumiselta ja ottavat tavoitteekseen rajoittaa sekä mahdollisuuksien mukaan vähitellen vähentää ja ehkäistä ilman pilaantumista, mukaan luettuna myös valtiosta toiseen tapahtuva ilman epäpuhtauksien kaukokulkeutuminen.3 artikla Sopimuspuolet kehittävät tämän yleissopimuksen puitteissa turhitta viivytyksittä tietojenvaihdon, neuvotteluiden, tutkimusten ja tarkkailun avulla toimintasuunnitelmia ja -ohjelmia, joita toteutetaan epäpuhtauksien ilmaan päästämisen torjumiseksi, ja ottavat tällöin huomioon jo suoritetut kansalliset ja kansainväliset toimet.4 artikla Sopimuspuolet vaihtavat keskenään tietoja ja laativat uudelleenarviointeja toimintasuunnitelmistaan, tieteellisistä toiminnoistaan ja teknisistä toimenpiteistään, joiden tarkoituksena on mahdollisuuksien mukaan torjua sellaisten ilman epäpuhtauksien päästöjä, joilla voi olla haitallisia vaikutuksia, edistäen siten ilman pilaantumisen ja siihen kuuluvan valtiosta toiseen tapahtuvan ilman epäpuhtauksien kaukokulkeutumisen vähentämistä.5 artikla Neuvotteluja järjestetään pyynnöstä aikaisessa vaiheessa yhtäältä sellaisten sopimuspuolten, jotka välittömästi kärsivät tai ovat huomattavan alttiina valtiosta toiseen tapahtuvalle ilman epäpuhtauksien kaukokulkeutumiselle, ja toisaalta sellaisten sopimuspuolten välillä, joiden lain käyttövallan alaisuudessa tapahtuvasta tai siellä harjoitettavaksi aiotusta toiminnasta aiheutuu tai saattaisi aiheutua merkityksellistä ilman epäpuhtauksien kaukokulkeutumista valtiosta toiseen.Ilmansuojelu 6 artikla Jokainen sopimuspuoli sitoutuu, ottaen huomioon 2-5 artiklan, käynnissä olevat tutkimukset, tietojenvaihdon, tarkkailun ja niiden tulokset sekä paikallisten ja muiden parantamistoimien kustannukset ja tehokkuuden sekä torjuakseen ilman pilaantumista varsinkin silloin, kun se on peräisin uusista tai uusituista laitoksista, kehittämään parhaita mahdollisia toimintasuunnitelmia ja -ohjelmia, joihin kuuluvat myös ilmansuojelujärjestelmät ja niiden osana tasapainoisen kehityksen huomioon ottavat päästöjen vähentämistoimet, käyttämällä erityisesti parasta saatavilla olevaa tekniikkaa, joka on taloudellisesti toteuttamiskelpoinen, ja säästävää tekniikkaa.Tutkimus- ja kehittämistyö 7 artikla Sopimuspuolet tekevät tarpeen mukaan aloitteita ja ovat yhteistyössä tutkimus- ja kehittämistyön suhteen. Tällainen tutkimus- ja kehittämistyö kohdistuu:a) nykyisiin ja ehdotettuihin teknisiin keinoihin rikkiyhdisteiden ja muiden merkityksellisimpien ilman epäpuhtauksien päästöjen vähentämiseksi, jolloin huomioon otetaan myös tekninen ja taloudellinen toteutettavuus sekä vaikutukset ympäristöön;b) laitteisiin ja muihin välineisiin, joita käytetään ilmaan tulevien päästöjen ja ilmassa olevien epäpuhtauksien tarkkailuun ja määrittämiseen;c) valtiosta toiseen tapahtuvan ilman epäpuhtauksien kaukokulkeutumisen entistä parempaa tuntemusta edistävien mallien kehittämiseen;d) rikkiyhdisteiden ja muiden merkityksellisimpien ilman epäpuhtauksien vaikutuksiin ihmisen terveyteen ja ympäristöön, mihin kuuluvat vaikutukset maa- ja metsätalouteen, materiaaleihin, vesien ja muun luonnon eliöyhteisöihin sekä näkyvyyteen, tieteellisten perusteiden luomiseksi ympäristönsuojelun edellyttämien annoksen ja vaikutuksen suhteiden määrittämiselle;e) sellaisten vaihtoehtoisten toimien arvioimiseen yhteiskunnan, talouden ja ympäristön kannalta, joilla pyritään saavuttamaan ympäristönsuojelun tavoitteita, mukaan luettuna valtiosta toiseen tapahtuvan ilman epäpuhtauksien kaukokulkeutumisen vähentäminen;f) koulutusohjelmiin, jotka liittyvät rikkiyhdisteitä ja muita ilman merkityksellisimpiä epäpuhtauksia koskeviin ympäristönsuojelun näkökohtiin. Tietojenvaihto 8 artikla Sopimuspuolet vaihtavat saatavissa olevia tietoja yhteiseksi edukseen 10 artiklassa tarkoitetun toimeenpanevan elimen toiminnassa ja kahdenkeskisesti:a) sovittujen ilman epäpuhtauksien, aluksi rikkidioksidin, sovittavina ajanjaksoina sovitunkokoisista ruudukon yksiköistä tapahtuvista päästöistä; tai sovittujen ilman epäpuhtauksien, aluksi rikkidioksidin, valtion rajat ylittävästä vuosta sovittavilla välimatkoilla ja sovittavina ajanjaksoina;b) huomattavista muutoksista kansallisiin suunnitelmiin ja toimiin sekä teollisuuden yleiseen kehitykseen ja niiden mahdollisista vaikutuksista, jotka saattaisivat aiheuttaa merkityksellisiä muutoksia valtiosta toiseen tapahtuvaan ilman epäpuhtauksien kaukokulkeutumiseen;c) valtiosta toiseen tapahtuvan ilman epäpuhtauksien kaukokulkeutumisen kannalta merkityksellisen ilman pilaantumisen vähentämiseen tähtäävästä torjuntatekniikasta;d) rikkiyhdisteiden ja muiden merkityksellisimpien ilman epäpuhtauksien päästöjen torjunnan arvioiduista kansantalouden kustannuksista;e) kulkeutumisilmiön eri vaiheita koskevista ilmatieteellisistä ja fysikaalis-kemiallisista tiedoista;f) valtiosta toiseen tapahtuvan ilman epäpuhtauksien kaukokulkeutumisen fysikaalis-kemiallisia ja biologisia vaikutuksia koskevista tiedoista sekä niiden vahinkojen laajuudesta, joiden nämä tiedot osoittavat voivan johtua valtiosta toiseen tapahtuvasta ilman epäpuhtauksien kaukokulkeutumisesta(1);g) valtion, osa-alueen ja alueen toimintasuunnitelmista ja -ohjelmista rikkiyhdisteiden ja muiden merkityksellisimpien ilman epäpuhtauksien rajoittamiseksi.Ilman epäpuhtauksien kaukokulkeutumisen tarkkailua ja arviointia koskevan Euroopan yhteistyöohjelman täytäntöönpano ja edelleen kehittäminen 9 artikla Sopimuspuolet tähdentävät nykyisen "ilman epäpuhtauksien kaukokulkeutumisen tarkkailua ja arviointia koskevan Euroopan yhteistyöohjelman" (jäljempänä EMEP) toteuttamisen tärkeyttä ja painottavat sen kehittämiseksi edelleen:a) toivomusta kaikkien sopimuspuolten liittymisestä EMEPiin ja sen täydellisestä toteutumisesta, mikä ensi  kädessä perustuu rikkidioksidin ja sen kaltaisten aineiden tarkkailuun;b) tarvetta käyttää tarkkailussa toisiinsa rinnastettavia tai standardoituja menetelmiä mahdollisuuksien mukaan;c) sitä, että tarkkailuohjelman olisi perustuttava sekä kansallisiin että kansainvälisiin ohjelmiin. Tarkkailuasemat perustetaan ja tiedot kerätään sen maan kansallisen lainkäyttövallan alaisuudessa, missä tarkkailuasemat sijaitsevat;d) sitä, että olisi luotava edellytykset yhteistyöhön pohjautuvalle ympäristöntarkkailuohjelmalle, joka perustuisi ja jossa otettaisiin huomioon nykyiset ja vastaiset valtion, osa-alueen, alueen ja muut kansainväliset ohjelmat;e) tarvetta vaihtaa sovittavin väliajoin tietoja sovittujen ilman epäpuhtauksien päästöistä, aluksi rikkidioksidista, jotka ovat peräisin sovitun kokoisista ruudukon yksiköistä, tai sovittujen ilman epäpuhtauksien, aluksi rikkidioksidin, valtion rajat ylittävästä vuosta sovittavilla välimatkoilla ja sovittavina ajanjaksoina. Menetelmien ja leviämismallien, joita käytetään vuon määrittämiseen tai ruudukon yksiköistä peräisin olevien päästöjen määrittämiseen, on oltava saatavilla ja ne on ajoittain tarkistettava, jotta niitä voitaisiin parantaa;f) halukkuuttaan jatkaa sovittuja epäpuhtauksien, aluksi rikkidioksidin, kokonaispäästöjä koskevien kansallisten tietojen vaihtoa ja ajoittaista tarkistusta;g) tarvetta hankkia ilmatieteellisiä ja fysikaalis-kemiallisia tietoja ilman epäpuhtauksien leviämisen yhteydessä esiintyvistä ilmiöistä;h) tarvetta tarkkailla kemiallisia aineita ympäristön muissa aineksissa, kuten vedessä, maaperässä ja kasvillisuudessa ja saada aikaan vastaava tarkkailuohjelma terveyteen ja ympäristöön vaikuttavien tekijöiden kirjaamiseksi;i) toivomusta, että kansallisia EMEP-verkkoja laajennettaisiin siten, että niitä voitaisiin käyttää tarkkailu- ja valvontatarkoituksiin.Toimeenpanevaelin 10 artikla 1. Sopimuspuolten edustajat muodostavat ECE:n ympäristökomitean (SAEP) puitteissa tämän yleissopimuksen toimeenpanevan elimen ja kokoontuvat tässä ominaisuudessa vähintään kerran vuodessa.2. Toimeenpanevan elimen tehtäviin kuuluu:a) seurata tämän yleissopimuksen täytäntöönpanoa;b) perustaa tarpeen mukaan työryhmiä käsittelemään tämän yleissopimuksen täytäntöönpanoon ja kehittämiseen liittyviä asioita ja tässä tarkoituksessa valmistelemaan asianmukaisia selvityksiä ja muuta aineistoa sekä laatimaan suosituksia toimeenpanevan elimen harkittavaksi;c) suorittaa muut tämän yleissopimuksen määräyksiin perustuvat tehtävät.3. Toimeenpaneva elin käyttää EMEPin johtoelintä voidakseen täysimittaisesti osallistua tämän yleissopimuksen edellyttämään toimintaan erityisesti tietojenkeruun ja tieteellisen yhteistoiminnan osalta.4. Toimeenpaneva elin käyttää harkintansa mukaan tehtäviensä suorittamiseksi myös muilta asianomaisilta kansainvälisiltä järjestöiltä saatavia tietoja.Sihteeristö 11 artikla Euroopan talouskomission toimeenpaneva sihteeri vastaa seuraavista toimeenpanevan elimen sihteeristön tehtävistä:a) kutsuu koolle ja valmistelee toimeenpanevan elimen kokoukset;b) toimittaa sopimuspuolille tämän yleissopimuksen määräysten mukaisesti vastaanottamansa raportit ja muut tiedot;c) suorittaa toimenpanevan elimen määräämät tehtävät.Yleissopimuksen muutokset 12 artikla 1. Jokainen sopimuspuoli voi esittää muutosehdotuksia tähän yleissopimukseen.2. Muutosehdotusten teksti toimitetaan kirjallisena Euroopan talouskomission toimeenpanevalle sihteerille, joka ilmoittaa niistä kaikille sopimuspuolille. Toimeenpaneva elin käsittelee muutosehdotukset seuraavassa vuosikokouksessaan edellyttäen, että Euroopan talouskomission toimeenpaneva sihteeri on lähettänyt muutosehdotuksen kaikille sopimuspuolille vähintään yhdeksänkymmentä päivää ennen kokousta.3. Muutokset tähän yleissopimukseen hyväksytään sopimuspuolten edustajien ollessa niistä yksimielisiä ja ne tulevat voimaan niiden sopimuspuolten osalta, jotka ovat ne hyväksyneet yhdeksäntenäkymmenentenä päivänä siitä päivästä, jona kaksi kolmasosaa sopimuspuolista on tallettanut hyväksymiskirjansa tallettajan huostaan. Tämän jälkeen muutos tulee voimaan muiden sopimuspuolten osalta yhdeksäntenäkymmenentenä päivänä siitä päivästä, jona asianomainen sopimuspuoli on tallettanut muutosta koskevan hyväksymiskirjansa.Riitojen ratkaisu 13 artikla Jos kahden tai useamman tämän yleissopimuksen sopimuspuolen välillä syntyy riita tämän yleissopimuksen tulkinnasta tai soveltamisesta, ne pyrkivät ratkaisemaan riidan neuvottelemalla tai millä tahansa muulla riitojen ratkaisumenetelmällä, jonka riidan osapuolet hyväksyvät.Allekirjoittaminen 14 artikla 1. Tämä yleissopimus on avoinna allekirjoittamista varten Yhdistyneiden Kansakuntien Geneven toimistossa 13-16 päivänä marraskuuta 1979 Euroopan talouskomission korkean tason ympäristönsuojelukokouksen yhteydessä Euroopan talouskomission jäsenvaltioille sekä valtioille, joilla on neuvoa-antava asema ECE:nen nähden YK:n talous- ja sosiaalineuvoston 28 maaliskuuta 1947 hyväksymän päätöslauselman 36 (IV) 8 kappaleen mukaisesti, ja alueellisille, itsenäisistä ECE:n jäsenvaltioista koostuville taloudellisille yhtenäistämisjärjestöille, joilla on toimivalta neuvotella sekä tehdä ja soveltaa kansainvälisiä sopimuksia tämän yleissopimuksen alaan kuuluvissa asioissa.2. Toimivaltaansa kuuluvissa asioissa nämä alueelliset yhtenäistämisjärjestöt omalta osaltaan harjoittavat niitä oikeuksia ja täyttävät ne velvollisuudet, jotka tämä yleissopimus niiden jäsenvaltioille asettaa. Kyseisissä tapauksissa yhtenäistämisjärjestöjen jäsenvaltiot eivät erikseen saa harjoittaa näitä oikeuksia.Ratifiointi, hyväksyminen ja liittyminen 15 artikla 1. Tämä yleissopimus on ratifioitava tai hyväksyttävä.2. Tämä yleissopimus on avoinna liittymistä varten 17 päivästä marraskuuta 1979 alkaen 14 artiklan 1 kappaleessa mainituille valtioille ja järjestöille.3. Ratifioimis-, hyväksymis- ja liittymiskirjat talletetaan Yhdistyneiden Kansakuntien pääsihteerin huostaan, joka toimii tallettajana.Voimaantulo 16 artikla 1. Tämä yleissopimus tulee voimaan yhdeksäntenäkymmenentenä päivänä siitä päivästä, jona kahdeskymmenesneljäs ratifioimis-, hyväksymis- tai liittymiskirja on talletettu.2. Jokaisen sopimuspuolen osalta, joka ratifioi tai hyväksyy tämän yleissopimuksen tai liittyy siihen sen jälkeen kun kahdeskymmenesneljäs ratifioimis-, hyväksymis- tai liittymiskirja on talletettu, tämä yleissopimus tulee voimaan yhdeksäntenäkymmenentenä päivänä siitä päivästä, jona asianomainen sopimuspuoli on tallettanut ratifioimis-, hyväksymis- tai liittymiskirjansa. Irtisanominen 17 artikla Milloin tahansa viiden vuoden kuluttua siitä päivästä, jona tämä yleissopimus on jonkin sopimuspuolen osalta tullut voimaan, asianomainen sopimuspuoli voi irtisanoa tämän yleissopimuksen jättämällä kirjallisen irtisanomisilmoituksen tallettajalle. Irtisanominen tulee voimaan yhdeksäntenäkymmenentenä päivänä siitä päivästä, jona tallettaja on vastaanottanut ilmoituksen.Todistusvoimaiset tekstit 18 artikla Tämän yleissopimuksen alkuperäiskappale, jonka englannin-, ranskan- ja venäjänkieliset tekstit ovat yhtä todistusvoimaiset, talletetaan Yhdistyneiden Kansakuntien pääsihteerin huostaan. (1) Tämä yleissopimus ei sisällä valtion vahingonkorvausvastuuta koskevia määräyksiä.PÄÄTÖSLAUSELMA Valtiosta toiseen tapahtuvaa ilman epäpuhtauksien kaukokulkeutumista koskeva valtiosta toiseen tapahtuvaa ilman epäpuhtauksien kaukokulkeutumista koskevan 13 päivänä marraskuuta 1979 tehdyn yleissopimuksen allekirjoittajat, jotkapäättävät Euroopan talouskomission ja Euroopan talouskomission ympäristökomitean yhteydessä aloittaa mahdollisimman pian valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen väliaikaisen täytäntöönpanon; ne sitoutuvat suorittamaan mahdollisuuksien mukaan kaikki yleissopimuksesta johtuvat velvoitteet, kunnes yleissopimus tulee voimaan,ovat yhtä mieltä siitä, että Euroopan talouskomissiolle ja sen toimeenpanevalle sihteerille on annettava tarvittava toimivalta, jotta sillä voisi olla riittävä sihteeristö, ja olemassa olevan talousarvion rakenteen puitteissa, vastaavat taloudelliset mahdollisuudet,päättävät lisäksi viipymättä tiivistää yhteistyötään yleissopimuksen soveltamisalaan kuuluvilla keskeisillä aloilla. Ne ponnistelevat erityisesti lähentääkseen ilman epäpuhtauksien torjuntaa koskevia politiikkojaan ja toimintasuunnitelmiaan, mukaan lukien valtiosta toiseen tapahtuva ilman epäpuhtauksien kaukokulkeutuminen, jajulistavat, että näiden toimintasuunnitelmien ja politiikkojen tarkoituksena on rajoittaa ja mahdollisuuksien mukaan asteittain vähentää ja estää ilman epäpuhtauksia, mukaan lukien valtiosta toiseen tapahtuva ilman epäpuhtauksien kaukokulkeutuminen. Niitä sovelletaan asteittain ja nimetty toimivaltainen elin tarkastelee säännöllisesti kansallisella tasolla tapahtunutta kehitystä. Tässä tarkoituksessa allekirjoittajat antavat etusijan sellaisen asiakirjan laatimiselle, jossa esitetään kunkin valtion rikkiyhdisteiden aiheuttamien ilman epäpuhtauksien vähentämiseksi noudattamat toimintasuunnitelmat ja politiikat.

Summary:
Valtiosta toiseen tapahtuvaa ilman epäpuhtauksien kaukokulkeutumista koskeva yleissopimus
Valtiosta toiseen tapahtuvaa ilman epäpuhtauksien kaukokulkeutumista koskeva yleissopimus
 
TIIVISTELMÄ ASIAKIRJASTA:
Ilman epäpuhtauksien kaukokulkeutumista koskeva yleissopimus
Päätös 81/462/ETY valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen tekemisestä
YLEISSOPIMUKSEN JA PÄÄTÖKSEN TARKOITUS
Genevessä tehdyn ilman epäpuhtauksien kaukokulkeutumista koskevan yleissopimuksen nojalla sopimuspuolet (eli yleissopimuksen ratifioineet-maat) sitoutuvat yhteistoimin rajoittamaan sekä vähitellen ehkäisemään ja vähentämään epäpuhtauksien ilmaan päästämistä torjuakseen niiden aiheuttamaa ilman epäpuhtauksien kaukokulkeutumista valtiosta toiseen. Neuvoston päätöksellä tehdään yleissopimus EU:n puolesta. Kaikki jäsenvaltiot ovat myös yleissopimuksen osapuolia.
TÄRKEIMMÄT KOHDAT
Valtiosta toiseen tapahtuvalla ilman epäpuhtauksien kaukokulkeutumisella tarkoitetaan aineiden välitöntä tai välillistä päästämistä ihmisen toimin ilmaan siten, että siitä aiheutuu haitallisia vaikutuksia ihmisen terveydelle tai ympäristölle toisen maan alueella ja ettei yksittäisten päästölähteiden tai -lähderyhmien vaikutuksia voida erottaa toisistaan.
Yleissopimuksen nojalla on laadittu kahdeksan erillistä pöytäkirjaa.Ilman epäpuhtauksien kaukokulkeutumisen tarkkailun ja arvioinnin Euroopan yhteistyöohjelman pitkän aikavälin rahoittamista koskeva vuoden 1984 pöytäkirja (EMEP-pöytäkirja): väline, jolla jaetaan kansainvälisesti kustannukset valvontaohjelmasta, joka muodostaa perustan ilman epäpuhtauksien tarkkailulle ja arvioinnille Euroopassa päästöjen vähentämistä koskevien sopimusten puitteissa. Rikkipäästöjen tai valtiosta toiseen kulkeutuvan rikkivuon vähentämistä vähintään 30 prosentilla vuoden 1980 tasoon verrattuna koskeva vuoden 1985 pöytäkirja (Helsingin pöytäkirja). Typen oksidien (NOx) päästöjen tai niiden valtiosta toiseen kulkeutuvan vuon rajoittamista koskeva vuoden 1988 pöytäkirja (Sofian pöytäkirja): ensimmäisessä vaiheessa on jäädytettävä NOx-päästöt tai niiden valtiosta toiseen kulkeutuva vuo vuoden 1987 tasolle; toisessa vaiheessa on sovellettava vaikutuksiin perustuvaa lähestymistapaa typpiyhdisteiden, mukaan lukien ammoniakki (NH3), ja haihtuvien orgaanisten yhdisteiden päästöjen vähentämiseksi edelleen, kun otetaan huomioon niiden vaikutus valokemialliseen pilaantumiseen, happamoitumiseen ja rehevöitymiseen sekä ihmisten terveyteen, ympäristöön ja materiaaleihin, toteuttamalla toimia kaikkien merkittävien päästölähteiden vuoksi. Vuoden 1991 pöytäkirja haihtuvien orgaanisten yhdisteiden päästöjen tai niiden valtiosta toiseen kulkeutuvan vuon rajoittamisesta: nämä yhdisteet aiheuttavat alailmakehän otsonin muodostumista, ja osapuolten on valittava yksi kolmesta päästövähennystavoitteesta, joka on saavutettava vuoteen 1999 mennessä:haihtuvien orgaanisten yhdisteiden vähentäminen 30 prosentilla käyttäen perustana ajanjaksolle 1984–1990 sijoittuvaa vuottapöytäkirjan liitteessä I määritellyllä troposfäärin otsonin valvonta-alueella esiintyvien haihtuvien orgaanisten yhdisteiden päästöjen 30 prosentin vähentäminen ja sen varmistaminen, että kansalliset kokonaispäästöt eivät ylitä vuoden 1988 tasoja, taijos haihtuvien orgaanisten yhdisteiden päästöt eivät vuonna 1988 ylittäneet tiettyjä määritettyjä tasoja, osapuolet voivat valita päästöjen vakauttamisen kyseiselle tasolle. Rikkipäästöjen edelleen vähentämistä koskeva vuoden 1994 pöytäkirja (Oslon pöytäkirja): tämä pöytäkirja perustuu vuoden 1985 Helsingin pöytäkirjaan ja siinä vahvistetaan päästörajat vuoteen 2010 ja sen jälkeen. Osapuolten on toteutettava tehokkaimmat toimenpiteet rikkipäästöjen vähentämiseksi, mukaan lukien:energiatehokkuuden parantaminenuusiutuvan energian käyttöpolttoaineiden rikkipitoisuuden vähentäminen, javalvontaan liittyvien parhaiden käytettävissä olevien tekniikoiden soveltaminen. Pöytäkirjassa kannustetaan myös soveltamaan taloudellisia välineitä, joilla voidaan ottaa käyttöön kustannustehokkaita lähestymistapoja rikkipäästöjen vähentämiseksi. Raskasmetalleja koskeva vuoden 1998 pöytäkirja (Århusin pöytäkirja), joka koskee kolmea metallia: kadmium, lyijy ja elohopea. Osapuolten on vähennettävä niiden osalta päästöjään vuoden 1990 tasoa alhaisemmalle tasolle (tai jonkun muun ajanjaksolle 1985–1995 sijoittuvan vuoden tasoon verrattuna). Pöytäkirjalla pyritään vähentämään teollisuuslähteistä, polttoprosesseista ja jätteenpoltosta aiheutuvia päästöjä. Siinä vahvistetaan kiinteistä lähteistä peräisin olevien päästöjen tiukat raja-arvot ja ehdotetaan parasta käytettävissä olevaa tekniikkaa näille lähteille, kuten polttolähteitä varten tarkoitettuja erityissuodattimia tai pesureita tai elohopeattomia prosesseja. Pöytäkirjassa vaaditaan osapuolia luopumaan vähitellen lyijypitoisesta bensiinistä. Siinä otetaan myös käyttöön toimenpiteitä, joilla vähennetään muiden tuotteiden raskasmetallipäästöjä, kuten paristoihin sisältyvää elohopeaa, ja ehdotetaan hallintatoimenpiteitä, jotka koskevat muita elohopeaa sisältäviä tuotteita, kuten sähkökomponentteja, mittauslaitteita, loistelamppuja, hammasamalgaamia, torjunta-aineita ja maalia. Pöytäkirjaa muutettiin vuonna 2012 tiukempien päästöjen raja-arvojen käyttöönottamiseksi hiukkasten ja kadmiumin, lyijyn ja elohopean päästöille. Niitä sovelletaan tiettyihin polttolähteisiin ja muihin teollisuuden päästölähteisiin, joista niitä pääsee ilmakehään. Lisäksi kolmen raskasmetallin päästölähdeluokkaa laajennettiin pii- ja ferromangaaniseosten tuotantoon, ja siten laajennettiin niiden teollisten toimintojen laajuutta, joille päästörajat on määritetty. Pysyviä orgaanisia yhdisteitä koskeva vuoden 1998 pöytäkirja, jonka perimmäisenä tavoitteena on poistaa tällaisten epäpuhtauksien vuodot, päästöt ja häviöt. Pöytäkirjassa kielletään joidenkin tuotteiden tuotanto ja käyttö välittömästi, ja toiset tuotteet on tarkoitus poistaa myöhemmin. Siihen sisältyy määräyksiä kiellettyjen tuotteiden jätteiden käsittelystä ja velvoitetaan osapuolet vähentämään dioksiinien, furaanien, polysyklisten aromaattisten hiilivetyjen ja heksaklooribentseenin päästöjään vuoden 1990 tasoa alhaisemmalle tasolle (tai jonkun muun ajanjaksolle 1985–1995 sijoittuvan vuoden tasoon verrattuna). Siinä vahvistetaan erityiset raja-arvot yhdyskuntajätteen, vaarallisen jätteen ja lääkinnällisen jätteen polttamiselle. Pöytäkirjassa keskityttiin aluksi 16 aineen luetteloon, ja aineet yksilöitiin sovittujen riskikriteerien mukaisesti. Aineisiin sisältyivät 11 torjunta-ainetta, kaksi teollisuuskemikaalia ja kolme sivutuotetta/vierasainetta. Pöytäkirjaa muutettiin vuonna 2009 lisäämällä siihen seitsemän uutta ainetta: heksaklooributadieeni, oktabromidifenyylieetteri, pentaklooribentseeni, pentabromidifenyylieetteri, perfluorioktaanisulfonaatit, polykloorinaftaleenit ja lyhytketjuiset klooratut parafiinit. Osapuolet tarkistivat velvoitteita, jotka koskivat yhdisteitä DDT, heptakloori, HCB ja PCB sekä jätteenpolttoa koskevia päästöraja-arvoja. Pöytäkirjan ratifioinnin helpottamiseksi siirtymätalousmaissa osapuolet ottivat näitä maita varten käyttöön joustovaraa päästöraja-arvojen ja parhaan käytettävissä olevan tekniikan (BAT) soveltamisen määräaikojen osalta. Happamoitumisen, rehevöitymisen ja alailmakehän otsonin vähentämisestä tehdyssä vuoden 1999 pöytäkirjassa (Göteborgin pöytäkirja) vahvistetaan kansalliset päästörajat vuodesta 2010 vuoteen 2020 saakka neljälle epäpuhtaudelle: rikkidioksidille (SO2), typelle (NOx), haihtuville orgaanisille yhdisteille ja NH3:lle. Lisäksi siinä asetetaan tiukat raja-arvot tietyille päästölähteille (esimerkiksi polttolaitoksille, sähköntuotannolle, kuivapesulle, autoille ja kuorma-autoille) ja edellytetään, että päästöjen vähentämiseksi käytetään parhaita käytettävissä olevia tekniikoita. Myös esimerkiksi maalien tai aerosolien haihtuvien orgaanisten yhdisteiden päästöjä on vähennettävä, ja viljelijöiden on toteutettava erityisiä toimenpiteitä NH3-päästöjen torjumiseksi. Pöytäkirjaa muutettiin vuonna 2012 sisällyttämällä siihen kansalliset päästövähennysvelvoitteet vuodelle 2020 ja sen jälkeen (EU ratifioi nämä muutokset neuvoston päätöksellä (EU) 2017/1757). Useita pöytäkirjan teknisiä liitteitä tarkistettiin päivitetyillä päästöraja-arvoilla sekä keskeisille kiinteille lähteille että liikkuville lähteille. Tarkistettu pöytäkirja on ensimmäinen sitova sopimus, johon sisältyvät pienhiukkasten päästövähennyssitoumukset. Tarkistettuun pöytäkirjaan sisältyy myös erityisesti lyhytikäinen ilmastoa saastuttava mustahiili (noki) hiukkasten komponenttina. Hiukkasten (myös mustahiilen) vähentäminen pöytäkirjan täytäntöönpanon ansiosta vähentää ilman pilaantumista ja helpottaa ilmastoon vaikuttavien sivuhyötyjen aikaansaamista.Toimintapoliittinen yhteistyö
Yleissopimuksessa edellytetään, että sopimuspuolet suunnittelevat ja toteuttavat asianmukaisia toimia ja strategioita, erityisesti ilmanlaadun hallintajärjestelmiä.Sopimuspuolet kokoontuvat säännöllisesti (vähintään vuosittain) arvioimaan edistymistä ja pohtimaan yhdessä yleissopimukseen liittyviä kysymyksiä.
Tieteellinen yhteistoiminta
Osapuolet sopivat toteuttavansa yhteisiä tutkimus- ja kehitystoimia, joilla pyritään erityisesti vähentämään merkityksellisimpiä ilman epäpuhtauksien päästöjä, tarkkailemaan ja määrittämään niiden päästömääriä ja pitoisuuksia sekä tuntemaan entistä paremmin niiden terveys- ja ympäristövaikutuksia.
Tietojenvaihto
Sopimuspuolet vaihtavat tietoja erityisesti seuraavilta aloilta:merkityksellisimpien ilman epäpuhtauksien (alkaen SO2:sta) päästöt ja niiden vaikutukset (erityisesti kansallisiin toimiin ja teollisuuden kehitykseen liittyvät) seikat, jotka saattaisivat aiheuttaa merkityksellisiä muutoksia valtiosta toiseen tapahtuvaan ilman epäpuhtauksien kaukokulkeutumiseen ilman pilaantumisen vähentämiseen tähtäävä torjuntatekniikka merkityksellisimpien ilman epäpuhtauksien torjumista koskevat kansalliset toimet ja strategiat.Epäpuhtauksien tarkkailua koskeva yhteistyöSopimuspuolet osallistuvat ilman epäpuhtauksien kaukokulkeutumisen tarkkailua ja arviointia koskevaan Euroopan yhteistyöohjelmaan (EMEP). Tämän ohjelman toimien rahoituksesta määrätään erillisessä pöytäkirjassa (EMEP-pöytäkirja). Ohjelman tarkoituksena on antaa sopimuspuolilleilmakehän tarkkailua koskevaa tutkimustietoa ja tietokonepohjaisia mallejapäästöjä koskevia arvioitaapua ennusteiden laadinnassa. Jotta yhteistyö onnistuisi, yleissopimuksella mahdollistetaanalun perin SO2:n ja sen kaltaisten aineiden tarkkailuun kohdistuneen ohjelman laajentaminen koskemaan muita merkityksellisimpiä ilman epäpuhtauksianäiden epäpuhtauksien aiheuttamalle pilaantumiselle altistuvan väliaineen (vesistöt, maaperä ja kasvillisuus) koostumuksen sekä terveys- ja ympäristövaikutusten tarkkailukulkeutumisilmiön eri vaiheita koskevan ilmatieteellisen ja muun tutkimustiedon tuottaminentoisiinsa rinnastettavien tai standardoitujen tarkkailu- ja mallintamismenetelmien käyttö mahdollisuuksien mukaanEMEP-ohjelman integroiminen asiaa koskeviin kansallisiin ja kansainvälisiin ohjelmiintarkkailutietojen säännöllinen vaihto.
VOIMAANTULO
Yleissopimus tuli voimaan 16. maaliskuuta 1983, 90 päivää 24. ratifioimis-, hyväksymis- ja liittymiskirjojen talletuksen jälkeen.
TAUSTAA
Valtiosta toiseen tapahtuvaa ilman epäpuhtauksien kaukokulkeutumista koskevalla yleissopimuksella perustetaan hallitustenvälinen yhteistyömenettely terveyden ja ympäristön suojelemiseksi ilman epäpuhtauksilta, jotka saattavat vaikuttaa usean maan alueeseen. Yleissopimus allekirjoitettiin vuonna 1979 Genevessä YK:n Euroopan talouskomission (UNECE) puitteissa, ja se tuli voimaan vuonna 1983. Lisätietoja: Ympäristöpolitiikka (UNECE).
ASIAKIRJAT
Valtiosta toiseen tapahtuvaa ilman epäpuhtauksien kaukokulkeutumista koskeva yleissopimus – Valtiosta toiseen tapahtuvaa ilman epäpuhtauksien kaukokulkeutumista koskeva päätöslauselma (EYVL L 171, 27.6.1981, s. 13–24)
Neuvoston päätös 81/462/ETY, tehty 11 päivänä kesäkuuta 1981, valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen tekemisestä (EYVL L 171, 27.6.1981 s. 11–12)
MUUT ASIAAN LIITTYVÄT ASIAKIRJAT
Neuvoston päätös (EU) 2017/1757, annettu 17 päivänä heinäkuuta 2017, vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvään happamoitumisen, rehevöitymisen ja alailmakehän otsonin vähentämistä koskevaan vuoden 1999 pöytäkirjaan tehtävän muutoksen hyväksymisestä Euroopan unionin puolesta (EUVL L 248, 27.9.2017, s. 3–75)
Neuvoston päätös (EU) 2016/768, annettu 21 päivänä huhtikuuta 2016, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän raskasmetalleja koskevan vuoden 1998 pöytäkirjan muutosten hyväksymisestä (EUVL L 127, 18.5.2016, s. 8–20)
Neuvoston päätös (EU) 2016/769, annettu 21 päivänä huhtikuuta 2016, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan vuoden 1998 pöytäkirjan muutosten hyväksymisestä (EUVL L 127, 18.5.2016, s. 21–31)
Euroopan parlamentin ja neuvoston direktiivi 2010/75/EU, annettu 24 päivänä marraskuuta 2010, teollisuuden päästöistä (yhtenäistetty ympäristön pilaantumisen ehkäiseminen ja vähentäminen) (EUVL L 334, 17.12.2010, s. 17–119)
Direktiiviin 2010/75/EU tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Neuvoston päätös 2004/259/EY, tehty 19 päivänä helmikuuta 2004, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan pöytäkirjan hyväksymisestä Euroopan yhteisön puolesta (EUVL L 81, 19.3.2004, s. 35–36)
Valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvä pysyviä orgaanisia yhdisteitä koskeva pöytäkirja (EUVL L 81, 19.3.2004, s. 37–71)
Neuvoston päätös 2003/507/EY, tehty 13 päivänä kesäkuuta 2003, Euroopan yhteisön liittymisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvään happamoitumisen, rehevöitymisen ja alailmakehän otsonin vähentämistä koskevaan pöytäkirjaan (EUVL L 179, 17.7.2003, s. 1–2)
Vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen pöytäkirja happamoitumisen, rehevöitymisen ja alailmakehän otsonin vähentämisestä (EYVL L 179, 17.7.2003, s. 3–54)
Neuvoston päätös 2001/379/EY, tehty 4 päivänä huhtikuuta 2001, valtiosta toiseen tapahtuvasta ilman epäpuhtauksien kaukokulkeutumisesta vuonna 1979 tehtyyn yleissopimukseen liittyvän raskasmetalleja koskevan pöytäkirjan hyväksymisestä Euroopan yhteisön puolesta (EYVL L 134, 17.5.2001, s. 40)
Valtiosta toiseen tapahtuvasta ilman epäpuhtauksien kaukokulkeutumisesta vuonna 1979 tehtyyn yleissopimukseen liittyvä raskasmetalleja koskeva pöytäkirja (EYVL L 134, 17.5.2001, s. 41–64)
Neuvoston päätös 98/686/EY, tehty 23 päivänä maaliskuuta 1998, vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen rikkipäästöjen edelleen vähentämistä koskevan pöytäkirjan tekemisestä Euroopan yhteisön puolesta (EUVL L 326, 3.12.1998, s. 34)
Vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen rikkipäästöjen edelleen vähentämistä koskeva pöytäkirja (EYVL L 326, 3.12.1998, s. 35–56)
Neuvoston päätös 93/361/ETY, tehty 17 päivänä toukokuuta 1993, yhteisön liittymisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen typen oksidien päästöjen tai niiden valtiosta toiseen kulkeutuvan vuon rajoittamista koskevaan pöytäkirjaan (EYVL L 149, 21.6.1993, s. 14–15)
Vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevan yleissopimuksen pöytäkirja typen oksidien päästöjen tai niiden valtiosta toiseen kulkeutuvan vuon rajoittamisesta (EYVL L 149, 21.6.1993, s. 16–26)
Neuvoston päätös 86/277/ETY, tehty 12 päivänä kesäkuuta 1986, ilman epäpuhtauksien kaukokulkeutumisen tarkkailun ja arvioinnin Euroopan yhteistyöohjelman (EMEP) pitkän aikavälin rahoittamista koskevan pöytäkirjan tekemisestä vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen (EYVL L 181, 4.7.1986, s. 1)
Pöytäkirja vuoden 1979 valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen ilman epäpuhtauksien kaukokulkeutumisen tarkkailun ja arvioinnin Euroopan yhteistyöohjelman pitkän aikavälin rahoittamisesta (EMEP) (EYVL L 181, 4.7.1986, s. 2–5)
Viimeisin päivitys: 08.09.2020